Replik Muzick

Replik Muzick er et dansk uafhængigt pladeselskab, der udgav diverse postpunk-bands mellem 1981 – 1987.

Historie 
Det danske uafhængige pladeselskab Replik Muzick blev grundlagt i 1981 i Haderslev af Jan Laursen (End Of Your Garden, Tristan T) og Benny Woitowitz (Tristan T, Escape Artists). Stærkt inspireret af de engelske independent-pladeselskaber Factory Records (Joy Division, New Order) og Rough Trade (The Smiths) og danske Irmgardz, dannede Laursen og Woitowitz deres eget pladeselskab for at udgive debutsinglen Celebration med deres eget postpunk band End Of Your Garden. End Of Your Garden/Replik Muzick stod selv for indspilningen af musikken, layout af omslag og pr-materiale samt presningen af vinylpladen. Alt sammen for at have fuld kontrol over det kunstneriske udtyk.

Replik Muzick fik hurtigt kontakt med andre danske postpunkbands og tilbød disse bands at udgive på Replik Muzick. Bandsene står selv for det økonomiske, mens Replik Muzick tilbyder ekspertise og hjælp med det praktiske. Replik Muzick bliver herved mere et fokuspunkt for bands, musikskribenter og postpunkfans, end et mere traditionelt økonomisk fungerende pladeselskab.
Igen inspireret af Factory Records giver Replik Muzick koncerter og pr-materiale katalog numre.

Katalog 
Rep 1: End of Your Garden – Celebration – 7" EP, januar 1982
Rep 2: End of Your Garden – Test – 7", november 1982
Rep 3: Sort-Hvide Landskaber – Golde Byer/Sekunder/Fremmede – 7", december 1982
Rep 4: De Må Være Belgiere – Er det tirsdag må det være Belgien – 7", maj 1983
Rep 5: Replik Party, Huset, Vester Allé 15, Århus den 11. juni 1983 (m. Tristan T, Støj & Visioner,
De Må Være Belgiere, Sort-Hvide Landskaber)
Rep 6: Diogenes – Tomme Trusler – MC, juni 1983
Rep 7: Skizo Kids – Live at the Pain Club – MC, efterår 1983
Rep 8: Escape Artists – Brittle China – LP, 1983 (indspillet men aldrig udsendt)
Rep 9: Mercedes Prata – Hemmen Får Impulser – 7", forår 1984
Rep 10: De Kommende Myter – Promo-MC, december 1983
Rep 11: Henrik Møll – Pop – MC, sommer 1983
Rep 12: Tristan T – Tristan Slår på Tromme (6 remixes) – MC, april 1984
Rep 13: Escape Artists – The Howl – 7", maj 1984
Rep 14: Sent Senere – Sent Senere – MC, 1984
Rep 15: Skizo Kids – Drive-In Paradise – MC, januar 1984
Rep 16: Jens Bønding / Odd Bjertnæs – Serier Salver Salmer – MC, forår 1984
Rep 17: Escape Artists – Baby Burn This World – MC, 1984
Rep 18: Tristan T – Hej Verden – LP, september 1984
Rep 19: Hip Heaven – Songs of Darkness & Disgrace – 7"-EP, 1984
Rep 20: Fremtidens Legender – Promo-MC, august 1984
Rep 21: Kain – Dadamerica – 7", januar 1985
Rep 22: Still – Trazz – 12"-EP, 1985
Rep 23: Nils Lassen – Mermaid / How Can I Go On? – 7", 1985
Rep 24: eksisterer så vidt vides ikke
Rep 25: Green – Green – 12"-EP, 1986
Rep 26: Tristan T – Blodrus – LP, 1986 (udsendt via Sonet)
Rep 27: Diverse – Everything That Glitters (hyldestalbum til 70'ernes glam-rock med bl.a. Tristan T, Green, Skizo Kids osv, 1987, aldrig realiseret)

Rep 85: 16 siders kampskrift udsendt i 1985

Eksterne kilder 
Jan Poulsen (2010) Something Rotten! Punk i Danmark. Gyldendal. .
Substans hjemmesiden http://substans.info/replik.htm 

Pladeselskaber fra Danmark